Diari Oficial de la Generalitat Valenciana


Sumari del DOGV 3722, del 03-04-2000 (2000/2388)

RESOLUCIÓ de 25 d'octubre de 1999, del conseller d'Obres Públiques, Urbanisme i Transports, relativa a l'execució de la sentència número 431 de 3 d'abril de 1992 del Tribunal Superior de Justícia de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3722

Data del DOGV
:   03-04-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/2388


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 25 d'octubre de 1999, del conseller d'Obres Públiques, Urbanisme i Transports, relativa a l'execució de la sentència número 431 de 3 d'abril de 1992 del Tribunal Superior de Justícia de la Comunitat Valenciana. [2000/M2388]
  
Vist per la Sala Contenciosa Administrativa del Tribunal Superior de Justícia de la Comunitat Valenciana, Secció Primera, el recurs número 00509/90, promogut pel procurador senyor Antonio García-Reyes Carrión, en nom i representació del senyor Vicente Aura Vaño i el senyor Octavio Aura Vaño, contra la Resolució del conseller d'Obres Públiques, Urbanisme i Transports de 29.07.1989, per la qual s'aprovava definitivament el projecte de revisió i adaptació del Pla General d'Ordenació Urbana d'Alcoi, s'ha dictat la sentència número 431, de 3 d'abril de 1992, la part dispositiva de la qual diu així:
  
Decidim:
  
Que estimant com parcialment estimem el recurs contenciós administratiu formulat pels senyors Vicente i Octavio Aura Vaño contra la Resolució del conseller d'Obres Públiques, Urbanisme i Transports de data 29 de juliol de 1989, per la qual s'aprova definitivament el projecte de revisió i adaptació del Pla General d'Ordenació Urbana d'Alcoi, hem de declarar i declarem que són contràries a dret les esmentades resolucions, fet pel qual, en conseqüència, les anul·lem parcialment ja que afecten la unitat d'actuació número 1 U.A.R., tot això, sense fer pronunciament exprés respecte a les costes causades.
  
Vista la sentència de 28 de setembre de 1998 de la Secció Cinquena de la Sala Contenciosa Administrativa del Tribunal Suprem, que recau en el recurs de cassació número 586/1992, per la qual s'acorda:
  
Decidim:
  
Que hem de declarar i declarem que pertoca el recurs de cassació interposat per la representació legal de l'Ajuntament d'Alcoi contra la sentència de la Secció Primera de la Sala Contenciosa Administrativa del Tribunal Superior de Justícia de València de 3 d'abril de 1992 dictada en les actuacions número 319/1990, amb revocació d'aquesta sentència i declaració d'inexistència actual d'acte administratiu susceptible de recurs jurisdiccional, sense declaració expressa sobre les costes causades en la instància i cada part haurà de satisfer les seues en aquesta cassació.
  
En virtut d'això, aquesta Conselleria d'Obres Públiques, Urbanisme i Transports, de conformitat amb el que disposen els articles 103 i següents de la Llei Reguladora de la Jurisdicció Contenciosa Administrativa, disposa que es complisca en els mateixos termes l'expressada sentència ferma del recurs de cassació número 586/1992 del Tribunal Suprem.
  
València, 25 d'octubre de 1999.- El conseller d'Obres Públiques, Urbanisme i Transports: José Ramón García Antón.